ใช้ยาจากร้านขายยา ไปพบแพทย์ รักษาโดยใช้วิธีและของจากธรรมชาติ
คาลาไมน์โลชั่นสามารถช่วยบรรเทาและลดอาการผื่นได้ โดยเฉพาะเมื่อเป็นผื่นที่เกิดจากการสัมผัสกับพืชที่มีพิษ หรือแมลงกัดคุณสามารถซื้อคาลาไมน์โลชั่นได้ที่ร้านขายยาโดยไม่จำเป็นต้องมีใบสั่งจากแพทย์ ทาโลชั่นที่ผิวสองครั้งต่อวันหรือตามคำแนะนำบนบรรจุภัณฑ์ หากผื่นเกิดจากอาการแพ้ คุณก็สามารถรักษาได้ด้วยการทานยาต้านฮิสทามีนที่มีขายตามร้านขายยา เช่น ยาแก้แพ้ไดเฟนไฮดรามีน (เบนาดริล) และไฮดรอกไซซีน ยาเหล่านี้จะช่วยลดอาการคันและช่วยจัดการกับปฏิกิริยาที่เกิดจากฮิสทามีนซึ่งพบได้ในอาการแพ้ทั่วไป เช่น อาการแพ้ขนแมว ละอองเกสรดอกไม้ หรือหญ้า ยาต้านฮิสทามีนยังสามารถช่วยลดอาการลมพิษได้ด้วย โดยเฉพาะเมื่ออาการเกิดจากปฏิกิริยาของการแพ้ หากคุณสัมผัสกับสิ่งที่ทำให้เกิดอาการแพ้ เช่น ขนแมว ละอองเกสรดอกไม้ นิกเกิล และอื่นๆ คุณสามารถลดอาการบวมหรือคันได้ด้วยการทาคาลาไมน์โลชั่นที่ผื่น คุณควรใช้ยาแก้แพ้เพื่อลดอาการอื่นๆ เช่น อาการน้ำมูกไหล ระคายเคืองบริเวณดวงตา และอาการหายใจลำบาก ครีมไฮโดรคอร์ติโซนมีขายตามร้านขายยาหรือตามใบสั่งของแพทย์ คุณสามารถหาซื้อได้ที่ร้านขายยาหรือรับจากแพทย์โดยตรง ทายาที่ผื่นซึ่งเกิดจากอาการแพ้หนึ่งถึงสี่ครั้งต่อวัน หรือบ่อยครั้งตามคำแนะนำของแพทย์ มันจะช่วยลดอาการระคายเคือง ผื่นแดง อาการอักเสบ และอาการคันที่เกิดจากผื่นได้ หากผื่นกระจายไปตามส่วนต่างๆ ของร่างกายหรือไม่มีท่าทีว่าอาการจะดีขึ้นแม้ว่าจะลองรักษาด้วยตัวเองแล้ว ก็หมายความว่าถึงเวลาที่คุณจะต้องไปพบแพทย์ แพทย์จะตรวจอาการของผื่นและสั่งจ่ายยาที่ช่วยรักษาผื่นได้ หากคุณมีอาการรุนแรง เช่น หายใจไม่ออก กลืนยาก เป็นไข้ หรือผิวและแขนขาบวม แสดงว่าผื่นอาจเป็นสัญญาณของปัญหาที่ร้ายแรงกว่า และควรจะได้รับการตรวจโดยแพทย์ แพทย์หรือผู้เชี่ยวชาญโรคผิวหนังจะเริ่มตรวจจากอาการเบื้องต้นและอาการเด่นอื่นๆ ของผื่น แพทย์จะตรวจว่าผื่นมีรูปร่างโค้งกลม เป็นวงแหวน เป็นเส้นตรง หรือมีรูปร่างคล้ายงู นอกจากนี้แพทย์จะยังตรวจความหนา สี ขนาด อาการกดเจ็บ และอุณหภูมิด้วย (สัมผัสแล้วรู้สึกอุ่นหรือเย็น) สุดท้ายแพทย์จะตรวจการกระจายของผื่นตามร่างกาย และดูว่ามันขึ้นเฉพาะที่บริเวณใดบ้าง  แพทย์อาจจะทำการทดสอบผื่นของคุณ เช่น ส่องกล้องจุลทรรศน์ตรวจตัวอย่างผิว และการทดสอบอื่นๆ ในห้องทดลอง แพทย์อาจจะทดสอบอาการแพ้กับคุณ เพื่อตรวจว่าคุณแพ้สารอะไรบ้าง  แพทย์อาจจะตรวจเลือดของคุณ เพื่อตรวจว่าผื่นเกิดจากการติดเชื้อหรือโรคที่มีสาเหตุจากไวรัสหรือไม่ หากแพทย์วินิจฉัยว่าผื่นไม่ได้เกิดจากการติดเชื้อ แต่เกิดจากอาการแพ้หรือการระคายเคือง แพทย์ก็อาจจะสั่งจ่ายครีมคอร์ติโซนหรือเจลที่เป็นยาสำหรับรักษาผื่นให้  หากแพทย์วินิจฉัยว่าผื่นเกิดจากโรคผิวหนังอักเสบ แพทย์ก็อาจจะสั่งจ่ายยาสเตอรอยด์สำหรับทา และครีมรักษาโรคผิวหนังอักเสบ หากผื่นเกิดจากการติดเชื้อของเชื้อรา เช่น กลาก เกลื้อน แพทย์ก็อาจจะสั่งยาทาหรือยาทานสำหรับรักษาเชื้อราให้ หากผื่นของคุณเป็นอาการที่เกิดจากการติดเชื้อไวรัส เช่น โรคเริม แพทย์ก็อาจจะสั่งจ่ายยาทาน หรือยาต้านไวรัสในหลอดเลือดดำให้ หากคุณคิดว่าผื่นหรืออาการลมพิษมีสาเหตุจากปฏิกิริยาที่เกิดจากการใช้ยาบางชนิดที่คุณใช้อยู่หรือเพิ่งใช้ไปในเร็วๆ นี้ คุณก็ควรปรึกษาแพทย์เกี่ยวกับการเปลี่ยนยา อย่าเปลี่ยนหรือหยุดยาเองโดยไม่ได้ปรึกษาแพทย์ ยาที่มักจะก่อให้เกิดอาการแพ้ได้มีดังนี้:   ยากลุ่ม Anticonvulsants สำหรับรักษาโรคลมชัก ลมบ้าหมู อินซูลินที่ใช้รักษาโรคเบาหวาน สาร Iodinated x-ray contrast dye ที่ใช้เมื่อคุณต้องเข้ารับการเอ็กซเรย์ ยาปฏิชีวนะและยาฆ่าเชื้ออื่นๆ สำหรับรักษาการติดเชื้อ หากคุณแพ้ยา คุณอาจจะมีอาการลมพิษ ผื่น หายใจลำบาก ลิ้น ริมฝีปาก หรือหน้าบวม และระคายเคืองบริเวณดวงตาหรือผิวหนัง เมื่อแพทย์วินิจฉัยอาการและจ่ายยารักษาผื่นให้คุณแล้ว คุณก็ควรมาพบแพทย์อีกครั้งในสัปดาห์ถัดไปตามเวลานัด แพทย์จะได้ติดตามอาการของคุณและตรวจดูว่ายาที่จ่ายไปได้ผลดีหรือไม่ หากวินิจฉัยและรักษาอย่างถูกต้อง ผื่นที่ไม่ติดเชื้อแล้วจะจางและหายไปในเวลาหนึ่งถึงสองสัปดาห์ การประคบถุงน้ำแข็งหรือผ้าเย็นสามารถช่วยบรรเทาอาการผื่นได้ ห่อถุงน้ำแข็งด้วยกระดาษเช็ดมือ ประคบที่ผื่นประมาณ 20 นาที และพักประมาณชั่วโมงหนึ่งก่อนจะประคบอีกครั้ง  คุณอาจจะเทน้ำเย็นใส่ผ้าเช็ดตัวสะอาดๆ สักสองถึงสามนาที บิดให้หมาด แล้วประคบผ้าเย็นๆ ที่ผื่นก็ได้ เปลี่ยนกระดาษเช็ดมือหรือผ้าผืนใหม่ทุกครั้ง เพื่อป้องกันไม่ให้เชื้อแพร่กระจายจนผื่นลามไปยังจุดอื่น หากผื่นเกิดจากการสัมผัสกับพืชที่มีพิษ คุณก็ควรล้างบริเวณที่เป็นผื่นด้วยน้ำอุ่นผสมสบู่ และผึ่งลมให้แห้ง อย่าเช็ดด้วยผ้าขนหนู เพราะจะทำให้ยิ่งระคายเคือง วิธีนี้จะช่วยป้องกันการกระจายตัวของผื่น และเมื่อพิษ Urushiol หมดไปจากผิวคุณแล้ว คนอื่นๆ ก็จะไม่ติดเชื้อจากคุณ  หากผื่นเกิดจากอาการแพ้ ให้อาบน้ำด้วยน้ำเย็นกับสบู่ที่ไม่ทำให้ผิวแห้ง และผึ่งลมให้แห้ง วิธีนี้จะช่วยบรรเทาผื่นแดงและอาการคัน เปลี่ยนไปใส่เสื้อผ้าหลวมๆ เมื่อตัวแห้งแล้ว เสื้อผ้าคับๆ อาจจะยิ่งระคายเคืองผิว คุณจึงควรใส่เสื้อผ้าหลวมๆ เมื่อเป็นผื่น หรือใส่เสื้อผ้าที่มีน้ำหนักเบา ทำจากเส้นใยธรรมชาติ เช่น เสื้อยืดผ้าฝ้าย 100% หรือ กางเกงผ้าลินินตัวหลวม น้ำข้าวโอ๊ตที่มีสารคอลลอยด์ใช้ในการบรรเทาผื่นและอาการคันมานานกว่าศตวรรษแล้ว กลูเตนในข้าวโอ๊ตจะช่วยเพิ่มความชุ่มชื้นและเคลือบผิวคุณเมื่อลงแช่ในอ่าง ซึ่งจะช่วยบรรเทาผื่นและอาการคันได้  คุณสามารถหาซื้อข้าวโอ๊ตคอลลอยด์สำหรับใช้อาบได้ตามร้านขายยา ผสมข้าวโอ๊ตกับน้ำอุ่นในอ่าง และแช่ตัวลงไปประมาณ 20 นาที การอาบน้ำในอ่างที่ผสมเบคกิ้งโซดาสามารถช่วยบรรเทาอาการผื่นได้ หากคุณไม่มีข้าวโอ๊ตสำหรับอาบ หรือผิวของคุณไวต่อสารในข้าวโอ๊ตมากไป คุณก็สามารถลองอาบน้ำในอ่างที่ผสมเบคกิ้งโซดาได้ เติมเบคกิ้งโซดาหนึ่งถ้วยในอ่างน้ำอุ่น และแช่ตัวลงในอ่างประมาณ 20 นาที ชาดอกคาโมมายล์มีสรรพคุณที่ช่วยบรรเทาอาการได้ คุณสามารถใช้ดื่มหรือทาที่ผิวก็ได้ ชาดอกคาโมมายล์จะช่วยลดการระคายเคือง ซึ่งอาจช่วยบรรเทาอาการผื่นได้ด้วย  สำหรับการประคบด้วยชาดอกคาโมมายล์ ให้แช่ดอกคาโมมายล์สองถึงสามช้อนชาในน้ำต้มเดือดหนึ่งถ้วยประมาณห้านาที กรองดอกไม้ออกจากน้ำ และปล่อยให้ชาเย็นลงที่อุณหภูมิห้อง เมื่อชาเย็นลงแล้ว ให้จุ่มผ้าฝ้ายสะอาดลงในน้ำชาและบิดให้หมาด ประคบผ้าที่ผื่นประมาณ 10 นาที การทาเจลจากดอกยานภูเขาทองจะช่วยบรรเทาอาการผื่นได้ สารจากธรรมชาติชนิดนี้ใช้รักษาอาการคันจากการโดนแมลงกัด สิว และแผลพุพองมานานกว่าศตวรรษแล้ว ใช้เจลทาโดยทำตามคำแนะนำจากผู้ผลิต  เจลที่ใช้จะต้องไม่มีน้ำมันดอกยานภูเขาทองเกิน 15% เพราะอาจจะระคายเคืองต่อผิวได้ คุณสามารถหาซื้อเจลดอกยานภูเขาทองได้ตามร้านอาหารเพื่อสุขภาพ หรือแผนกผลิตภัณฑ์จากธรรมชาติในร้านขายของชำบางแห่ง สารสกัด Tea tree extract จะออกฤทธิ์ในระดับจุลชีพ ซึ่งช่วยจัดการกับเชื้อเช่น Candida และ Staphylococcus aureus การรักษาด้วยวิธีนี้จะใช้ได้ผลดีกับการติดเชื้อของเชื้อราที่อาการไม่รุนแรงมากนัก หากคุณมีผื่นที่เกิดจากเชื้อรา เช่นอาการติดเชื้อราที่เท้า โรคน้ำกัดเท้า หรือกลาก การใช้เจล Tea tree oil อาจจะช่วยได้  ลองใช้ครีม Tea tree oil 10% ทาที่ผื่นเผื่อจะช่วยบรรเทาอาการได้ แต่ถ้าอาการไม่บรรเทาลงในสองถึงสามวัน ก็ให้ไปพบแพทย์แทน โปรดจำไว้ว่าน้ำมัน Tea tree oil ไม่ได้มีประสิทธิภาพในการรักษาดีเท่ายาที่แพทย์สั่งจ่ายหรือยาทาตามร้านขายยา หากคุณสัมผัสกับอากาศที่ร้อนจัด และเกิดผื่นอักเสบตามร่างกาย เช่นเดียวกับอาการวิงเวียนและอ่อนแรง คุณอาจจะเป็นผดร้อน หากคุณมีอาการดังกล่าว ให้คุณหลบแสงแดดและนั่งลงในที่ที่มีอากาศเย็น หรือบริเวณที่มีเครื่องปรับอากาศ คุณควรถอดเสื้อผ้าที่ชื้นเหงื่อออก และอาบน้ำเย็นเพื่อลดอุณหภูมิร่างกาย  คุณควรดื่มน้ำเย็นมากๆ เพื่อรักษาน้ำและลดความร้อนในร่างกาย อย่าสัมผัสหรือบีบแผลพุพองหรือตุ่มที่เกิดจากผดร้อน ซื้อยารักษาหรือพบแพทย์ หากผดร้อนไม่บรรเทาลงในเวลาสองถึงสามวัน หรือเมื่อคุณมีอาการรุนแรงอื่นๆ ร่วมด้วย เช่น อาเจียน ปวดหัว วิงเวียน และคลื่นไส้
ทาคาลาไมน์โลชั่น. ใช้ยาต้านฮิสทามีน. ทาครีมไฮโดรคอร์ติโซนที่ผื่นซึ่งเกิดจากอาการแพ้. ไปพบแพทย์เมื่อมีอาการรุนแรง. ให้แพทย์ตรวจอาการผื่นของคุณ. ปรึกษาแพทย์เกี่ยวกับการสั่งจ่ายยา. ปรึกษาแพทย์เกี่ยวกับการเปลี่ยนยา. มาพบแพทย์อีกครั้งตามนัด. ประคบเย็น. ล้างบริเวณที่เป็นผื่นด้วยน้ำและผึ่งลมให้แห้ง. แช่น้ำข้าวโอ๊ต. ใส่เบคกิ้งโซดาลงในอ่างอาบน้ำ. ประคบด้วยชาดอกคาโมมายล์. ใช้เจลจากดอกยานภูเขาทอง. ใช้สารสกัด Tea tree extract. ทำให้ร่างกายเย็นลงหากคุณเป็นผดร้อน.
https://www.wikihow.com/Get-Rid-of-a-Rash https://www.wikihow.com/Get-Rid-of-a-Rash https://www.wikihow.com/Get-Rid-of-a-Rash
Using Over-the-Counter Remedies Getting Medical Treatment Using Natural Remedies